Täna saates -
Nõiatohtrid ütlevad rikkusejahtijaile,
et rikastumiseks tuleb ohverdada inimverd.
Meie eksklusiivraport laste ohverdamisest Ugandas.
Võitlus deemonliku kombe lõpetamiseks ja ohvrite aitamiseks.
Ja - tuhanded kristlikud põgenikud ootavad USA-lt uste avamist.
Üks ettevõtja julges usaldada põgenikekogukonda
ja leidis õnnistuse, mida ta poleks osanud oodatagi.
23 miljoni elanikuga riigis on vähesed Jeesuse nime kuulnud.
Kaks misjonäri loodavad Teda oma eluajal tuttavamaks teha.
KRISTLIKU MAAILMA UUDISED
Tere tulemast saatesse!
USAs püüab president Trump leevendada põgeniketulva
riigi kaitsmiseks moslemiterroristide eest.
Otsus jätab väidetavalt ukse taha ka islamimaade kristlikud põgenikud.
Jätkab Dale Hurd.
Tin koos mehe ja viie lapsega on eemaldanud aastaid tõkkeid
USAsse pääsemise teelt: vereanalüüsid,
intervjuud, sõrmejäljed ja taustauuringud.
Malaisia põgenikekeskuses ootavad need kristlased telefonikõnet
USA saatkonnast. Tin loeb oma kalleimat vara, Piiblit.
Unistus elust Ameerikas näib üha kaugemale eemalduvat.
Mis puudutab meie usku, siis USA on meie isamaa.
Sealt tulid siia misjonärid õpetama, kuidas kristlane olla.
Pidime põgenema. Tahame lihtsalt ohutult elada.
Meile on USAsse minek nagu lapse naasmine vanemate kaitse alla.
Reisikeeld vähendaks põgenikeviisasid 60 000 võrra.
Keeld mõjutab kõige enam Myanmari kristlasi,
kes on põgenenud tagakiusu eest oma budistlikult kodumaalt.
Me pole Myanmaris kaitstud. Seal tapetakse inimesi
ja pannakse inimesi usu tõttu vangi. Meil ei lubata palvetada.
Armee tormab kodudesse palvekoosolekuid lõpetama.
Myanmaris pole turvaline. Me ei saa sinna naasta.
Tin õpib koos perega inglise keelt
ja loodab palvevastusena Ameerikasse pääseda.
Dale Hurd, CBN News
Mõned USA evangeelsed juhid õhutavad Trumpi valitsust
põgenikke vastu võtma.
World Relief'i juhi Scott Arbeiteri sõnul on maailm hirmutav paik,
kuid julgeoleku ja kaastunde vahel on võimalik tasakaal leida.
Kui Jeesus poleks tema sõnul oma julgeolekut ohtu seadnud,
"poleks sõime, risti ega ülestõusmist,
ja mina oleksin surnud oma pattudes."
Põgenikud ja migrandid on uuel kodumaal tihti õnnistuseks.
Seda märkas ka üks Colorado ettevõtja.
James Ruderi firma kasv peatus. Ta tegi midagi ebatavalist.
Meie ajakirjanik Stephanie Riggs selgitab, kuidas probleem lahenes.
L & R Pallet Company tooted on lihtsad, kuid tähtsad.
Kaubaalustega transporditakse enamikke tarbekaupu.
Teise põlvkonna ettevõtja J. Ruder näeb suuremat tähendust.
Käive oli tohutu, mõnedel aastatel isegi 300 - 400 %.
Iga nädal tuli palgata 6-10 inimest, et töö katki ei jääks.
Ühel hetkel näis, et firma ei suutnud enam kasvada. Oli tööjõukriis.
Ma ei näinud võimalust laieneda või tööd juurde võtta,
kuna polnud piisavalt töötajaid.
Samal ajal Jumal pehmendas mind.
Otsustasin uurida, kas leiaks tööjõudu põgenike seast.
Ettevõte lõi õitsele. Algul tuli tööle 7 Birma põgenikku.
Nüüd on neid 81. Nad on lojaalsed ja tänulikud töötajad.
Kaubaaluste firmal on uus eesmärk: selle inimesed.
Inimestesse panustamine oli tulemustes näha.
Muutusid meie kultuur ja kasumlikkus.
Tundsin, et Jumal suudles mind, oma last, otsa ette ja ütles:
"See ei juhtunud iseenesest. See pole juhus. Mu käsi on su kohal
ja eksisteerib plaan."
Oli põnev näha, kuidas mu suhe Temaga niimoodi töötas.
Ettevõte kasvas lootuse tehaseks, täis iseseisvaid, julgeid töötajaid,
kes elaksid muidu vaesuses.
Olen olnud siin umbes aasta. Mõtlen siinsetele võimalustele.
Boss andis meile võimaluse. Nad võtsid Birma põgenikke. Vägev!
Palk on hea. Töökoht on hea. Ta on hea boss.
Tavaliselt tahab ülemus, et töötaja oma probleemid koju jätaks,
nagu minagi. Nüüd julgustan neid probleemidest ja raskustest rääkima.
Toome laenunõustajaid rääkima, kuidas pangast laenu saada.
Aitame korteriostmisel.
Räägin neile puudustkannatajate eluasemeprogrammidest Colorados.
Hävitame korterites putukaid, kuna nad elavad vaestes rajoonides,
kus on lutikaid ja muud. Need on meie teenimisvõimalused.
Ta hoolitseb meie, põgenikelaagreist tulijate eest. Nii armastamegi teda.
Tahan töötada siin vähemalt 30 aastat.
Firma omanikuna hakkasin palvetama:
"Issand, juhata neid, keda Sina siia tahad, kellele tahad pelgupaika anda."
Olen õnnistatud, et olen saanud oma firmasse birmalasi.
Saan juba kontoriuksel peresid ja inimelusid mõjutada.
Ruderi isa rajas firma 1974. a. Ta ei aimanudki,
et sellest saab kaubaaluseid tootev, inimestele lootust andev pelgupaik.
Stephanie Riggs, Denver
Aitäh, Stephanie. Järgmiseks - Kodust ja peredest kaugel.
Misjonäripaar leiab õnnistuse, kui on kõik Kristusele loovutanud.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Bangladeshis loobuvad moslemid islamist, et järgida Jeesust.
Bangladesh on rahvaarvu poolest maailmas neljas moslemiriik.
Viimasel kahel aastal on tuhanded moslemid kristlusse pöördunud.
Vestlesime Jim Jacobsoniga Christian Freedom International'ist.
Bangladeshist on meie eluajal kristlik riik saamas.
Kristlus kasvab.
Kodukoguduste pastorid juhivad alati viit-kuut kogudust.
Pastor Khaliq, endine politseinik, rääkis,
et viimasel kahel aastal on mägihõimude seas
ca 20 000 moslemit kristlusse pöördunud.
See on vaid üks näide, lugu ja tunnistus.
Midagi on teoksil. See levib kulutulena.
Paljud endised moslemid kogevad karmi tagakiusu ja perede hülgamist.
Nad ei loobu usust. Palvetage nende eest.
Paljude jaoks on reisimine argipäevale heaks vahelduseks.
Kuid vahel elu üllatab.
Tõsi. Nii juhtus Richard ja Jesse Robertsiga,
kelle "ükskord elus" puhkus muutus eluaegseks kutsumuseks.
Jätkab Mengfei Li.
Väikesel saareriigil Taivanil on unikaalne kultuur ja rahvas.
Aarded ja traditsioonid muudavad riigi populaarseks reisisihtkohaks.
Budism ja taoism on Taivani põhiusundid.
Paljud noored täiskasvanud usuvad, et nende jumalad võivad anda
nii sisemise rahu kui kordamineku tööl ja kodus.
Enamik käib templis õnne ja edu otsimas.
Taivani templid on täis loitse, põnevat disaini ja traditsioone.
Riigi kirdenurgas on raske kirikuid leida.
Kristlus on peaaegu olematu.
23 miljonist taivanlasest on kristlasi 6 protsenti,
üle 28 protsendi on budistid ja alla 3 % ei järgi ühtki usku.
Need USA kristlased on läinud liikvele,
et taivanlastele Kristusest rääkida.
Richard ja Jesse Roberts kolisid Taiwani Georgiast, USAst.
Esimesel külaskäigul 2004. a
kuulsid nad, et mõned pole kunagi Jeesusest kuulnud.
Neil pole erilisi teadmisi Kristusest,
et Ta on nende Lunastaja ja võib nad päästa.
Uurinud asja, otsustasid nad minna Kristuse kogudusi istutama.
Jagame evangeeliumi kodudes, koolides ja raamatukogudes.
Kõikjal. Pargis.
Jagame evangeeliumi. Laseme inimestel meis Jeesust näha.
Roberts tutvus kohalikega ja rääkis neile Jeesusest.
Ta käis USA kristlaste tiimiga ühest kohast teise
lisaabi värbamas.
Nad võivad õpetada inglise keelt, jagada evangeeliumi ja oma usku.
Nad võivad sõbruneda kohalike laste ja noortega.
Loodame, et sõbrasuhete kujunedes hakkavad nad neid tooma kirikuisse,
mida samal ajal istutame.
Richardi tütar teenib innuga Taiwanil Jeesust.
Olen õnnelik ja vanemaile tänulik,
et nad meie pere siia tõid ja misjonärideks hakkasid.
Saan iga hommik ärgata ja oodata erinevaid asju, mida Jumal elus teeb.
Vähehaaval proovivad noored taivanlased kogudust.
Paljud usuvad, et Jeesus käib Lääne juurde.
Mõned ameeriklased on jätnud kodud, et töös aidata.
Me pole siin Lõuna-Georgia osariigis.
Ütlesin: "Hea küll, Jumal. Kutsud mind Aasiasse."
Mulle meeldib siin. Meeldib kultuur ja inimesed.
Lisa ja tiim mängivad lastega ja söövad nendega.
Lastel on alati lõbus.
Kogudus hakkas tasapisi suuremaid eesmärke seadma.
Hakati värbama tudengeid USA Ülikoolidest.
Robertsid innustasid tudengeid.
Nad uskusid, et Issand on seadnud nad sellesse töösse teatud eesmärgil.
Jumal näitas unenäo, et sõidan rattaga Taivanis.
Nii tulingi Taivani. Mõtlesin, et oleks rumal tulemata jätta.
Lisaks mõistavad töötajad,
et praegu on taivanlaste armuaeg Kristusest kuulda.
Evangeelium on siin tähtis. Inimesed on kadunud.
Nad arvavad, et head teod viivad nad taevasse,
aga kui nad ei tunne Jeesust ega tunnista Teda Päästjaks,
ei tähenda teod midagi.
On raske näha, kuidas inimesed püüavad head olla
ja arvavad, et pääsevad taevasse, kuid seda ei pruugi juhtuda.
Miski ei korva usku Issandasse ja Tema tööle pühendumist.
Roberts ja tiim usuvad, et aja jooksul muudab palve
kõva töö ja pühendumise kõrval Taivanil miljonite elud.
Mengfei Li, CBN News
Järgmiseks - Laste ohverdamine on Ugandas õitsev äri.
Julge pastor võitleb kurjusega ja tervendab ellujääjaid.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
George, nagu tead, röövitakse igal aastal sadu Uganda lapsi
ja mõrvatakse õitsva inimohvriäri osana.
Uskumatu. Kohtasin hiljuti kristlikku pastorit,
kes püüab politsei ja poliitikutega seda julmust lõpetada.
Osa raportist pole soovitav nõrganärvilistele.
Siin on minu eksklusiivraport Uganda pealinnast Kampalast.
Veidi pärast kahte öösel
oleme tunni kaugusel Kampalast lõunas.
Jahime saladetektiivide, relvastatud politsei ja pastoriga
laste röövimises ja tapmises süüdistatud nõiatohtrit.
Nõiad usuvad, et lapse röövimisega saab rikkusi ja kaitset.
Otsingute eesotsas on pastor Peter. Ta juhib kristlikku ühendust,
mis püüab Ugandas laste ohverdamist lõpetada.
Ta kirjeldab brutaalset rituaali.
Tihti lõikab nõid haava lapse kaela ja laseb vere välja.
Ta lõikab ära suguelundid või muu, mida vaimud paluvad.
Lapse surm käib rituaali juurde.
Paari tunni pärast tapja jäljed kaovad.
Pastor Peteri sõnul tehakse neid koletuid kuritegusid pea iga kuu.
Väga vähesed jäävad ellu. Enamik sureb.
Mul oli Clive'i suhtes suuri lootusi ja unistusi.
Rachel Kaseggu 3-aastane poeg Clive kadus 2. juunil 2015. a
keset mängu kodu tagaõuest.
Märkasime umbes kell 10 hommikul, et teda pole kuskil.
CBN News kohtus emaga päeval, kui politsei rääkis talle poja saatusest
Ma polnud kunagi laste ohverdamisest kuulnudki.
Detektiiv Mafundo viis meid naabruses kohta, kust leiti Clive'i surnukeha.
See oli väljaheidet täis käimlaaugus.
Mafundo sõnul osutus peamiseks kahtlusaluseks rikas ärimehest naaber
kes olevat palganud kaks meest Clive'i röövima ja lõikuma,
et tagada "head õnne" tema uuele hotelliprojektile.
Mafundo sõnul olevat kahtlusalune maksnud Clive'i eest 1400 USDd.
Minu meelest on tõeliselt veider, kuidas keegi suudab ebausu pärast
ohverdada 3-aastase lapse.
Laste ohverdamine on Ugandas niivõrd tõsine ja ulatuslik probleem,
et siia on loodud laste ohverdamise ja inimkaubandusega võitlev eriüksus.
Juhtiva uurja Moses Binoga sõnul on pea maharaiumise kõrval tavaline
lõigata lapselt keel ja segada see võluväe tagamiseks ürtidega.
Keelega tahetakse vaigistada vaenlased.
Mike Chibita on Uganda kõrgeim korrakaitseametnik,
mis vastab meie riigiprokurörile.
Tema sõnul mõjutavad ebausk ja soov kiirelt rikastuda
riigi kõrget lapsohvrite arvu.
Seos on selles, et nõiatohtrid räägivad rikkusejahtijaile,
et rikastumiseks tuleb ohverdada inimverd.
Sõbrad Kanani Nankunda, George Mukisa ja Allan Ssembatya
jäid ellu, kuid kannavad füüsilisi ja emotsionaalseid arme.
Kolmik pääses ohverdamisrituaalist.
Kananit ja tema 7-aastast õde rünnati paari aasta eest metsas.
Nõid püüdis Kanani kaelast verd lasta. valada. Seal on 25-sentimeetrine arm.
Kaotasin teadvuse. Kui ärkasin, leidsin õe surnult, ilma peata.
Kaks meest ründasid kooliteel Allan Ssembatyat.
Püüdsin vanemaid hüüda, kuid hääl ei kostnud piisavalt valjult.
Teda lõigati kaela, matšeetega pähe ja seejärel ta kastreeriti.
Allan oli imepääsemise järel kaks kuud koomas.
Ema leidis George Mukisa vereloigust.
Poisi suguelundid olid nüri noaga maha nülitud.
Suguelundid tuli taastada küünarnuki nahast.
Poiste sõnul julgustavad nad üksteist füüsilistest väljakutsetest üle olema.
Jumal aitab eri viisidel. Kui mõtleme toimunule,
palvetame, et seda ei juhtuks kellegagi.
Pastor Peter hoolitseb kolmiku eest.
Kyampisi Childcare Ministries on Uganda ainus organisatsioon,
mis pakub ohvritele pikaajalist rahalist ja arstiabi.
Tahame, et ellujäänud lapsed saaksid toetust,
saaksid sotsiaalselt hakkama, terveneksid haavadest
ja suudaksid pärast toibumist elu jätkata.
Rachel Kasseggu sõnul pole elu ilma Clive'ita endine.
Tal on sõnum meestele, kes mõrvasid tema 3-aastase poja:
Jeesuse tõttu usun uude võimalusse.
Annaksin selle neile, sest miski ei too Clive'i tagasi.
Tunnistage oma patud ja tulge Issanda juurde. Ta annab andeks.
Uskumatu, et midagi sellist täna toimub.
Mitte ainult Ugandas, vaid kogu Aafrikas.
Paljudes maades ohverdatakse kanu ja kitsi.
Püütakse öelda: "Ohverdage inimeste asemel kitsi."
Olukord vajab meie palveid. Jätkame hetke pärast.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Lõpetuseks - kümneid tuhandeid jooksjaid kogu maailmast
kogunes Jeruusalemma igaaastasele maratonile.
CBN-i Lähis-Ida toimetaja Julie Stahl raporteeris,
et spordiüritus on ka vaimne teekond.
See on seitsmes ja seni suurim Jeruusalemma maraton.
Üle 30 000 jooksja ärkas varavalges,
et osaleda maratonil ja teistel distantsidel.
Siin on 3500 jooksjat rohkem kui 60 riigist. Kuulake neid:
enne starti osalevad nad vaimsel üritusel.
See pole ainult maraton. See on tunnustäht,
et mul on aeg siia tulla.
Mu eelarvamused polnud võrreldavad praegu kogetuga.
Idee isa on Jeruusalemma linnapea Nir Barkat:
maraton toob linna neidki, kes muidu ei tuleks.
Maraton tähistab Jeruusalemma taasühendamise 50. aastapäeva.
Jeruusalemma maraton esitleb linna suurepäraselt.
Maratonist sai perede ja laste ühine ettevõtmine.
See motiveerib linlasi jooksmist harrastama.
Distantsid on maraton, poolmaraton, 10 km ja 5 km ja peredistants.
Ärkasime kell 5 hommikul, et tulla siia
ja joosta Jeruusalemma ilusas õhkkonnas.
Eri distantsid kulgevad iidsete müüride kõrval,
läbivad vanalinna ajaloolised teed,
kaasaegsed elurajoonid ja kesklinna.
Osa jooksis heategevuse nimel.
Rick Roebert tahtis toetada jooksuga CBN-i Operatsiooni Õnnistus.
Olen lugenud Operatsioon Õnnistuse abitööst Iisraelis.
Rõõmustasin, kui sain teada, kui palju te Iisraelis vaeseid aitate.
Olgu taustal heategevus või lõbu,
Jeruusalemma maraton meelitab kohale üha rohkem jooksjaid
Julie Stahl, Jeruusalemm
See on tänaseks kõik. Aitäh vaatamast!
Järgmise korrani! Jumal õnnistagu teid!
Tõlge: Monika Jaaguri